08/07/2016 | Administración LocalMunicipal
A Coruña
Secretaría Xeral
Información pública

“MODIFICACIÓN DA ORGANIZACIÓN E AS FUNCIÓNS DOS ÓRGANOS DIRECTIVOS DA ADMINISTRACIÓN MUNICIPAL EXECUTIVA O Decreto da Alcaldía de 15 de xuño de 2015 estableceu a estrutura e organización dos niveis superiores da administración municipal executiva, de conformidade co establecido na Lei 7/85, de 2 de abril, Reguladora das Bases do Réxime Local, Lei 5/97 de 22 de xullo, de administración local de Galicia e Regulamento Orgánico Municipal. Os Decretos de 7 de outubro e 15 de decembro do 2015 modificaron a estrutura e a organización anteriores. O Decreto de 18 do xuño de 2015 estableceu a estrutura dos órganos directivos da organización municipal, que foi completada polos Decretos de 7 de outubro e 15 de decembro de 2015. Por Decreto de 24 do setembro do 2015, encomendáronse ao Director de Apoio á Alcaldía as funcións de asistencia técnico-administrativa a Normalización Lingüística. Os principios que rexen a estrutura e organización da administración executiva son os de eficacia, eficiencia, democratización, transparencia, transversalidade, simplificación da estrutura administrativa e redución do gasto político da acción de goberno. Dentro da aplicación do principio de xerarquía, apostouse por unha estrutura integrada de áreas sectoriais que se coordinan coas que teñen encomendadas funcións transversais. Afondando nestes principios e despois de once meses de funcionamento, xorde a necesidade de facer algúns retoques na organización e as funcións das Áreas de Alcaldía, Rexeneración Urbana e Dereito a Vivenda, Facenda e Administración e Participación e Innovación Democrática. Na Área de Alcaldía, para destacar a importancia outorgada ás funcións transversais cuxo exercicio foi asumido directamente pola propia Alcaldía-Presidencia, quedaron fóra da estrutura inicial de Direccións as materias de Transparencia e Normalización Lingüística, aínda que xa se prevía a encomenda de tarefas das mesmas á Dirección de Apoio. Para mellorar a eficiencia da Área de Alcaldía e incrementar a coordinación e a homoxeneidade no exercicio das funcións encomendadas á mesma, proponse integrar as materias de transparencia e normalización lingüística dentro da estrutura administrativa da Dirección de Apoio á Área de Alcaldía e baixo a dependencia directa da Xefatura de Servizo. Dentro da Dirección de Rexeneración Urbana e Dereito á Vivenda, proponse unha mellor concordancia co real organigrama e funcionamento dos servizos dependentes da mesma, suprimindo o servizo de alumeado público, que está integrado dentro do Servizo de Infraestruturas e Equipamentos, e o de Planeamento e Xestión, que queda fóra do ámbito da Dirección, e a inclusión expresa do Servizo de Edificación e Vivenda, que si forma parte da Área. Como novidade, e por razóns de eficacia e división racional do traballo, deléganse na Dirección as facultades para ditar as resolucións en materia de inspección técnica de edificios, ou aquelas análogas que deriven da entrada en vigor da Lei 2/16, de 10 de febreiro, do Solo de Galicia. A promulgación de dita norma supón, tamén, a adaptación das delegacións en materia de infraccións e sancións. Na Área de Facenda e Administración, o carácter complexo e masivo de moitos dos procedementos administrativos que xestiona, xera unha gran cantidade de sinaturas en documentación de trámite e de contido regulado. No mes de outubro creouse a Dirección de Economía e Facenda, delegando a este órgano certas atribucións da Alcaldía e da Xunta de Goberno Local nas que predomina o carácter administrativo e non o de dirección política. Proponse agora complementar estas atribucións mediante a delegación das funcións materiais de firma sen afectar á dirección da xestión da área funcional, que segue a residir nas delegacións outorgadas á concelleira. A lei non se pronuncia expresamente sobre a posibilidade de delegar a sinatura de actos ditados no exercicio dunha competencia que xa é exercida por delegación. Un sector da doutrina cre que non hai problema, xa que naquela delegación o único que se está a permitir é a materialización da sinatura do acto, correspondendo ao órgano delegado a expedición do último elemento do exercicio da competencia. Isto supón que os actos asinados por delegación enténdense ditados non polo delegante da firma, senón polo delegado da competencia, tal como dispón o artigo 13.4 da Ley 30/92, de 26 de novembro, de Réxime Xurídico das Administracións Públicas e do Procedemento Administrativo Común. É competencia do Alcalde a teor do disposto no art.124.4 k) da citada Lei 7/85, que lle atribúe o establecemento da organización e estrutura da administración municipal executiva dentro do marco establecido polo Pleno no Título X do Regulamento Orgánico Municipal. En consecuencia, vistas as propostas remitidas polas Concellerías, Primeiro.- Modificar o parágrafo segundo do número 3 do Decreto de 18 de xuño de 2015, modificado polo Decreto de 7 de outubro de 2015, quedando a estrutura da Dirección de Apoio á Alcaldía, como segue: Da Dirección de apoio á Alcaldía dependerá a seguinte estrutura administrativa: o Secretaría Particular. o Departamento de Relacións Públicas e Protocolo. o Prensa. o Xefatura de Servizo - Asistencia para programas e estratexias - Transparencia - Normalización lingüística Segundo.- Modificar o parágrafo segundo do punto 1 do Decreto de 15 de decembro de 2015 polo que se establece a Dirección de Apoio á Área de Rexeneración Urbana e Vivenda, que quedará redactado como segue: Da Dirección de Apoio á Área de Rexeneración Urbana e Vivenda dependerá a seguinte estrutura administrativa: 1. Servizos Xerais de Urbanismo.2. Servizo de Intervención da Edificación e Disciplina Urbanística.3. Servizo de Rehabilitación e Vivenda.4. Servizo de Infraestruturas.5. Servizo de Edificación. Así mesmo, asumirá as funcións que o Concelleiro lle encomende en relación con outras materias delegadas a el no Decreto de 15 de xuño de 2015 ou pola Xunta de Goberno Local. Terceiro.- Delegar na Dirección de Apoio á Área de Rexeneración Urbana e Vivenda as seguintes facultades: 1. Incoar, impulsar e resolver os procedementos seguintes: a) Os relativos á inspección técnica dos edificios ou procedemento análogo que se estableza. b) Os expedientes de reposición de legalidade urbanística. c) A adopción das medidas cautelares e de policía que se deriven do exercicio das competencias urbanísticas. d) Os de execución forzosa de resolucións ditadas en virtude das delegacións conferidas a este órgano, mediante os procedementos de execución subsidiaria e multa coercitiva. e) A potestade sancionadora atribuída á Alcaldía pola Lei 2/2016, de 10 de febreiro, do solo de Galicia, agás as que correspondan a infraccións tipificadas como moi graves, sobre as que resolverá o órgano que teña atribuída legalmente ou delegada a competencia. f) As competencias enumeradas no artigo 28 da Lei 9/2013, de 19 de decembro, do emprendemento e competitividade económica de Galicia, que correspondan á Alcaldía para o control do exercicio de actividades económicas, profesionais, industriais ou comerciais. Cuarto.- Modificar a denominación da Dirección de Área de Economía e Facenda, creada por Decreto de 7 de outubro de 2015, que pasará a chamarse Dirección de Economía, Facenda e Administración, e habilitala para exercer delegacións de firma que lle sexan atribuídas pola Alcaldía ou pola Xunta de Goberno Local, en relación con todos os servizos da Área de Facenda e Administración Pública. Quinto.- Delegar na Dirección de Economía, Facenda e Administración a sinatura de: a) As notificacións de acordos e resolucións ditados nos expedientes tramitados polo servizo de persoal, e en xeral, as comunicacións con terceiros, con excepción das que correspondan á Secretaría Xeral do Pleno e á Oficialia Maior. b) Os anuncios e edictos necesarios para publicar os trámites e resolucións de información pública e outros en materia de contratación e xestión de persoal. Sexto.- Réxime xurídico.1. As delegacións acordadas non suporán a transferencia da titularidade da competencia senón exclusivamente do seu exercicio, o da mera sinatura, conforme ao especificado nos puntos anteriores.2. Aplicarase o réxime previsto no Regulamento Orgánico Municipal e na lexislación de réxime local. Tamén serán aplicables as normas de coordinación contidas no Decreto de 13 de xuño de 2015.3. As delegacións poderán ser obxecto de revocación ou avocación en calquera momento.4. Sempre que se faga uso das delegacións outorgadas indicarase en forma expresa. Casas Consistoriais da Cidade da Coruña, a quince de xuño de 2016. O Alcalde. D. Peng Danut Vasile Desai Alviz. Asdo”. A Coruña, 28 de xuño de 2016 O ALCADE, PD. D. Mª Eugenia Vieito Blanco